Choorverband Neddersassen-Bremen
De Choorverband Neddersassen-Bremen (CVNB) is en Verband von Chöör in Neddersassen un Bremen. Dat is een von 26 Landsverbänn, ut de sik de Düütsche Choorverband tohoopsett.

In’n Verband mit Seet in Bremen sünd üm un bi 900 Chöör. 35.000 Sängers singt aktiv. Dor kaamt 32.400 fördernde Maten to. De Chöör sünd regional in 27 Kreischoorverbänn tohoopslaten.

De Choorjugend in’n Choorverband Neddersassen-Bremen was binnen de Düütsche Choorjugend en egenstännig Jugendverband.

De Naververbänn sünd de Sängerbund Sleswig-Holsteen, de Choorverband Hamborg, de Choorverband Mekelborg-Vörpommern, de Landschoorverband Sassen-Anholt, de Neddersassische Choorverband un de Choorverband Noordrhien-Westfalen.

De Rebeden von’n Choorverband Neddersassen-Bremen un den Neddersassischen Choorverband överlappt deelwies.

Geschicht 

De Choorverband Neddersassen-Bremen is ut de Vereenigten Noorddüütschen Ledertafeln vörgahn, de sik al 1831 in Neenborg billt hebbt. An’n 16. Juli 1831 hebbt in’t Eiler Holt bi Marklohe Sängers von de Bremer Ledertafel, de Ole Hannöversche un de Neenbörger Ledertafel den Bund von de Vereenigten Noorddüütschen Ledertafeln grünnt.

Op Andrag von Senater Carl Schütte is in’t Eiler Holt en Gedenksteen opstellt worrn, de bi’n Sängerdag 1891 toeerst wiest worrn is.

Präsidenten 

 1990–2000 Wolfgang Fascher (Visselhövede)
 2000–2012 Hans-Jürgen Ollech (Wesendörp)
 2012–2016 Carl-Mathias Wilke (Garrel)
 2016–2020 Ferdinand Emmrich (Jaderbarg)
 2020–2022 Cornelia Recht (Stade)
 siet 2022 Jason Johnson (Lehrte)

Literatur 

 F. Thomas Gatter: Die Chorbewegung in Norddeutschland 1831 bis 2006 – Von den Vereinigten Norddeutschen Liedertafeln bis zum Chorverband Niedersachsen-Bremen. Eres-Verlag, Leendaal 2007, ISBN 978-3-87204-439-6
 Wilhelm Siebert: Festschrift der Nienburger Liedertafel aus Anlaß ihres 100jährigen Bestehens. 1831–1931. Hoffmann, Neenborg 1931

Weblenken 

 Websteed von’n Choorverband (hoochdüütsch)

Footnoten 

Verband
Neddersassen
Bremen